title: Provedbena uredba Komisije (EU) 2021/1977 оd 12. studenoga 2021. o izmjeni priloga V. i XIV. Provedbenoj uredbi (EU) 2021/404 u pogledu unosa za Ujedinjenu Kraljevinu na popisima trećih zemalja iz kojih je odobren ulazak u Uniju pošiljaka peradi, zametnih proizvoda peradi te svježeg mesa peradi i pernate divljači (Tekst značajan za EGP)

text:
                  15.11.2021

                  HR

                  Službeni list Europske unije

                  L 402/60

         PROVEDBENA UREDBA KOMISIJE (EU) 2021/1977
         оd 12. studenoga 2021.
         o izmjeni priloga V. i XIV. Provedbenoj uredbi (EU) 2021/404 u pogledu unosa za Ujedinjenu Kraljevinu na popisima trećih zemalja iz kojih je odobren ulazak u Uniju pošiljaka peradi, zametnih proizvoda peradi te svježeg mesa peradi i pernate divljači
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 230. stavak 1.,
         budući da:

                     (1)

                     Uredbom (EU) 2016/429 propisano je da pošiljke životinja, zametnih proizvoda i proizvoda životinjskog podrijetla, kako bi ušle u Uniju, dolaze iz treće zemlje ili područja ili njihove zone ili kompartmenta koji su uvršteni na popis u skladu s člankom 230. stavkom 1. te uredbe.

                     (2)

                     U Delegiranoj uredbi Komisije (EU) 2020/692 (2)navode se zahtjevi u pogledu zdravlja životinja koje pošiljke određenih vrsta i kategorija životinja, zametnih proizvoda i proizvoda životinjskog podrijetla iz trećih zemalja ili područja ili njihovih zona, ili kompartmenata ako je riječ o životinjama akvakulture, moraju ispuniti kako bi ušle u Uniju.

                     (3)

                     U Provedbenoj uredbi Komisije (EU) 2021/404 (3) utvrđeni su popisi trećih zemalja, područja ili njihovih zona ili kompartmenata iz kojih je dopušten ulazak u Uniju vrsta i kategorija životinja, zametnih proizvoda i proizvoda životinjskog podrijetla koji su obuhvaćeni područjem primjene Delegirane uredbe (EU) 2020/692.

                     (4)

                     Konkretnije, u prilozima V. i XIV. Provedbenoj uredbi (EU) 2021/404 utvrđeni su popisi trećih zemalja, područja ili njihovih zona iz kojih je odobren ulazak u Uniju pošiljaka peradi i zametnih proizvoda peradi te svježeg mesa peradi i pernate divljači.

                     (5)

                     Ujedinjena Kraljevina 5. studenoga 2021. obavijestila je Komisiju o slučajevima izbijanja visokopatogene influence ptica kod peradi. Ti su slučajevi izbijanja bolesti otkriveni nedaleko od okruga Wrexham u Walesu i blizu Arbroatha u Angusu u Škotskoj te su 2. i 4. studenoga 2021. potvrđeni odvojenim laboratorijskim analizama (RT-PCR).

                     (6)

                     Ujedinjena Kraljevina 9. studenoga 2021. obavijestila je Komisiju o slučaju izbijanja visokopatogene influence ptica kod peradi. Taj slučaj izbijanja bolesti otkriven je nedaleko od Alcestera i Bidforda u okrugu Warwickshire i potvrđen je 8. studenoga 2021. laboratorijskom analizom (RT-PCR).

                     (7)

                     Veterinarska tijela Ujedinjene Kraljevine uspostavila su kontrolnu zonu od 10 km oko zahvaćenih objekata i provela mjere usmrćivanja u preventivne svrhe radi suzbijanja visokopatogene influence ptica i ograničenja njezina širenja.

                     (8)

                     Ujedinjena Kraljevina Komisiji je dostavila podatke o epidemiološkoj situaciji na svojem državnom području i o mjerama koje je poduzela radi suzbijanja daljnjeg širenja visokopatogene influence ptica. Komisija je ocijenila te informacije. Na temelju te ocjene, ulazak u Uniju pošiljaka peradi, zametnih proizvoda peradi i svježeg mesa peradi i pernate divljači iz područja pod ograničenjima koja su zbog nedavnih slučajeva izbijanja visokopatogene influence ptica uspostavila veterinarska tijela Ujedinjene Kraljevine više ne bi trebao biti odobren.

                     (9)

                     Priloge V. i XIV. Provedbenoj uredbi (EU) 2021/404 trebalo bi stoga na odgovarajući način izmijeniti.

                     (10)

                     Uzimajući u obzir trenutačnu epidemiološku situaciju u Ujedinjenoj Kraljevini kad je riječ o visokopatogenoj influenci ptica, izmjene Provedbene uredbe (EU) 2021/404 trebale bi hitno stupiti na snagu.

                     (11)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilozi V. i XIV. Provedbenoj uredbi (EU) 2021/404 mijenjaju se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. studenoga 2021.

                  Za Komisiju

                  Predsjednica

               Ursula VON DER LEYEN

            (1)  SL L 84, 31.3.2016., str. 1.

            (2)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).

            (3)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).

            PRILOG
            Prilozi V. i XIV. Provedbenoj uredbi (EU) 2021/404 mijenjaju se kako slijedi:

                        1.

                        Prilog V. mijenja se kako slijedi:

                                    (a)

                                    u dijelu 1., u unosu za Ujedinjenu Kraljevinu, iza zone GB-2.16 dodaju se sljedeće zone GB-2.17, GB-2.18 i GB-2.19:

                                                „GB

                                                Ujedinjena Kraljevina

                                                GB-2.17

                                                Perad za rasplod osim bezgrebenki i perad za proizvodnju osim bezgrebenki

                                                BPP

                                                N, P1

                                                2.11.2021.

                                                Bezgrebenke za rasplod i bezgrebenke za proizvodnju

                                                BPR

                                                N, P1

                                                2.11.2021.

                                                Perad namijenjena klanju osim bezgrebenki

                                                SP

                                                N, P1

                                                2.11.2021.

                                                Bezgrebenke namijenjene klanju

                                                SR

                                                N, P1

                                                2.11.2021.

                                                Jednodnevni pilići osim bezgrebenki

                                                DOC

                                                N, P1

                                                2.11.2021.

                                                Jednodnevni pilići bezgrebenki

                                                DOR

                                                N, P1

                                                2.11.2021.

                                                Manje od 20 jedinki peradi osim bezgrebenki

                                                POU-LT20

                                                N, P1

                                                2.11.2021.

                                                Jaja za valenje peradi osim bezgrebenki

                                                HEP

                                                N, P1

                                                2.11.2021.

                                                Jaja za valenje bezgrebenki

                                                HER

                                                N, P1

                                                2.11.2021.

                                                Manje od 20 jedinki peradi osim bezgrebenki

                                                HE-LT20

                                                N, P1

                                                2.11.2021.

                                                GB-2.18

                                                Perad za rasplod osim bezgrebenki i perad za proizvodnju osim bezgrebenki

                                                BPP

                                                N, P1

                                                4.11.2021.

                                                Bezgrebenke za rasplod i bezgrebenke za proizvodnju

                                                BPR

                                                N, P1

                                                4.11.2021.

                                                Perad namijenjena klanju osim bezgrebenki

                                                SP

                                                N, P1

                                                4.11.2021.

                                                Bezgrebenke namijenjene klanju

                                                SR

                                                N, P1

                                                4.11.2021.

                                                Jednodnevni pilići osim bezgrebenki

                                                DOC

                                                N, P1

                                                4.11.2021.

                                                Jednodnevni pilići bezgrebenki

                                                DOR

                                                N, P1

                                                4.11.2021.

                                                Manje od 20 jedinki peradi osim bezgrebenki

                                                POU-LT20

                                                N, P1

                                                4.11.2021.

                                                Jaja za valenje peradi osim bezgrebenki

                                                HEP

                                                N, P1

                                                4.11.2021.

                                                Jaja za valenje bezgrebenki

                                                HER

                                                N, P1

                                                4.11.2021.

                                                Manje od 20 jedinki peradi osim bezgrebenki

                                                HE-LT20

                                                N, P1

                                                4.11.2021.

                                                GB-2.19

                                                Perad za rasplod osim bezgrebenki i perad za proizvodnju osim bezgrebenki

                                                BPP

                                                N, P1

                                                8.11.2021.

                                                Bezgrebenke za rasplod i bezgrebenke za proizvodnju

                                                BPR

                                                N, P1

                                                8.11.2021.

                                                Perad namijenjena klanju osim bezgrebenki

                                                SP

                                                N, P1

                                                8.11.2021.

                                                Bezgrebenke namijenjene klanju

                                                SR

                                                N, P1

                                                8.11.2021.

                                                Jednodnevni pilići osim bezgrebenki

                                                DOC

                                                N, P1

                                                8.11.2021.

                                                Jednodnevni pilići bezgrebenki

                                                DOR

                                                N, P1

                                                8.11.2021.

                                                Manje od 20 jedinki peradi osim bezgrebenki

                                                POU-LT20

                                                N, P1

                                                8.11.2021.

                                                Jaja za valenje peradi osim bezgrebenki

                                                HEP

                                                N, P1

                                                8.11.2021.

                                                Jaja za valenje bezgrebenki

                                                HER

                                                N, P1

                                                8.11.2021.

                                                Manje od 20 jedinki peradi osim bezgrebenki

                                                HE-LT20

                                                N, P1

                                                8.11.2021.”

                        (b)

                        u dijelu 2., u unosu za Ujedinjenu Kraljevinu, iza zone GB-2.16 dodaju se sljedeći opisi zona GB-2.17, GB-2.18 i GB-2.19:

                                    „Ujedinjena Kraljevina

                                    GB-2.17

                                    Nedaleko od Wrexhama u Walesu:
                                    područje koje obuhvaća taj dio Wrexhama u Walesu i Shropshirea u Engleskoj i nalazi se unutar kruga polumjera 10 km sa središtem u točki s decimalnim koordinatama WGS84: N52.94 i W3.07

                                    GB-2.18

                                    Nedaleko od Arbroatha u Angusu u Škotskoj:
                                    područje koje se nalazi unutar kruga polumjera 10 km sa središtem u točki s decimalnim koordinatama WGS84: N56.65 i W2.61

                                    GB-2.19

                                    Nedaleko od Alcestera i Bidforda u Warwickshireu u Engleskoj:
                                    područje koje se nalazi unutar kruga polumjera 10 km sa središtem u točki s decimalnim koordinatama WGS84: N52.15 i W1.86”

                        2.

                        u Prilogu XIV. dijelu 1., u unosu za Ujedinjenu Kraljevinu, iza zone GB-2.16 dodaju se sljedeće zone GB-2.17, GB-2.18 i GB-2.19:

                                    „GB

                                    Ujedinjena Kraljevina

                                    GB-2.17

                                    Svježe meso peradi osim bezgrebenki

                                    POU

                                    N, P1

                                    2.11.2021.

                                    Svježe meso bezgrebenki

                                    RAT

                                    N, P1

                                    2.11.2021.

                                    Svježe meso pernate divljači

                                    GBM

                                    N, P1

                                    2.11.2021.

                                    GB-2.18

                                    Svježe meso peradi osim bezgrebenki

                                    POU

                                    N, P1

                                    4.11.2021.

                                    Svježe meso bezgrebenki

                                    RAT

                                    N, P1

                                    4.11.2021.

                                    Svježe meso pernate divljači

                                    GBM

                                    N, P1

                                    4.11.2021.

                                    GB-2.19

                                    Svježe meso peradi osim bezgrebenki

                                    POU

                                    N, P1

                                    8.11.2021.

                                    Svježe meso bezgrebenki

                                    RAT

                                    N, P1

                                    8.11.2021.

                                    Svježe meso pernate divljači

                                    GBM

                                    N, P1

                                    8.11.2021.”

                  .


title: Provedbena uredba Vijeća (EU) 2021/1983 od 15. studenoga 2021. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
                  15.11.2021

                  HR

                  Službeni list Europske unije

                  LI 402/1

         PROVEDBENA UREDBA VIJEĆA (EU) 2021/1983
         od 15. studenoga 2021.
         o provedbi Uredbe (EU) br. 36/2012 o mjerama ograničavanja s obzirom na stanje u Siriji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. siječnja 2012. donijelo Uredbu (EU) br. 36/2012.

                     (2)

                     S obzirom na ozbiljnost stanja u Siriji te nedavne promjene u sirijskoj vladi četiri bi osobe trebalo dodati na popis fizičkih i pravnih osoba, subjekata ili tijela na koje se primjenjuju mjere ograničavanja iz Priloga II. Uredbi (EU) br. 36/2012. Trebalo bi ažurirati i podatke koji se odnose na pet osoba koje su već navedene u Prilogu II. Uredbi (EU) br. 36/2012.

                     (3)

                     Uredbu (EU) br. 36/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. studenoga 2021.

                  Za Vijeće

                  Predsjednik

               J. BORRELL FONTELLES

            (1)  SL L 16, 19.1.2012., str. 1.

            PRILOG
            Prilog II. Uredbi (EU) br. 36/2012 mijenja se kako slijedi:

                        1.

                        na popis u odjeljku A („Osobe”) dodaju se sljedeće osobe:

                                    Ime i prezime

                                    Podaci o identitetu

                                    Razlozi

                                    Datum uvrštavanja na popis

                                    „312.

                                    Amr SALEM
                                    (عمرو سالم)

                                    Datum rođenja: siječanj 1958.;
                                    Mjesto rođenja: Damask, Sirija;
                                    Spol: muški

                                    Ministar unutarnje trgovine i zaštite potrošača. Imenovan u kolovozu 2021.
                                    Kao ministar u vladi suodgovoran je za nasilnu represiju sirijskog režima nad civilnim stanovništvom.

                                    15.11.2021.

                                    313.

                                    Boutros AL-HALLAQ
                                    (بطرس الحلاق)

                                    Mjesto rođenja: okolica Damaska, Sirija;
                                    Spol: muški

                                    Ministar informiranja. Imenovan u kolovozu 2021.
                                    Kao ministar u vladi suodgovoran je za nasilnu represiju sirijskog režima nad civilnim stanovništvom.

                                    15.11.2021.

                                    314.

                                    Mohammad SEIFEDDINE
                                    (također poznat kao Seif Eddin, Seif El Din)
                                    (محمد سيف الدين)

                                    Spol: muški

                                    Ministar rada i socijalne skrbi. Imenovan u kolovozu 2021.
                                    Kao ministar u vladi suodgovoran je za nasilnu represiju sirijskog režima nad civilnim stanovništvom.

                                    15.11.2021.

                                    315.

                                    Diala BARAKAT
                                    (ديالا بركات)

                                    Datum rođenja: 1980.;
                                    Spol: ženski

                                    Državna ministrica. Imenovana u kolovozu 2021.
                                    Kao ministrica u vladi suodgovorna je za nasilnu represiju sirijskog režima nad civilnim stanovništvom.

                                    15.11.2021.”

                        2.

                        u odjeljku A („Osobe”) sljedeći unosi zamjenjuju se kako slijedi:

                                    Ime i prezime

                                    Podaci o identitetu

                                    Razlozi

                                    Datum uvrštavanja na popis

                                    „167.

                                    Dr. Jassem Mohammad ZAKARIA
                                    (također poznat kao Mohamed, Muhammad, Mohammed, Jasem)

                                    Datum rođenja: 1968.;
                                    Spol: muški

                                    Bivši ministar rada i socijalne skrbi.
                                    Kao bivši ministar u vladi suodgovoran je za nasilnu represiju sirijskog režima nad civilnim stanovništvom.

                                    16.10.2012.

                                    229.

                                    Abdullah ABDULLAH
                                    (عبدالله عبدالله)

                                    Datum rođenja: 1956.;
                                    Spol: muški

                                    Državni ministar. Imenovan u kolovozu 2021.
                                    Kao ministar u vladi suodgovoran je za nasilnu represiju sirijskog režima nad civilnim stanovništvom.

                                    14.11.2016.

                                    259.

                                    Imad Abdullah SARA
                                    (عماد عبدالله صارة)

                                    Datum rođenja: 1968.;
                                    Mjesto rođenja: Damask, Sirija;
                                    Spol: muški

                                    Bivši ministar informiranja. Imenovan u siječnju 2018.
                                    Kao bivši ministar u vladi suodgovoran je za nasilnu represiju sirijskog režima nad civilnim stanovništvom.

                                    26.2.2018.

                                    296.

                                    Talal AL-BARAZI (također poznat kao Barazi)
                                    (طلال البرازي)

                                    Datum rođenja: 1963.;
                                    Mjesto rođenja: grad Hama, Sirija;
                                    Spol: muški

                                    Bivši ministar unutarnje trgovine i zaštite potrošača.
                                    Kao bivši ministar u vladi suodgovoran je za nasilnu represiju sirijskog režima nad civilnim stanovništvom.

                                    16.10.2020.

                                    309.

                                    Malloul (također poznat kao Maloul) HUSSEIN (također poznat kao AL-HUSSEIN)
                                    (ملول حسين)

                                    Datum rođenja: 1950.;
                                    Mjesto rođenja: pokrajina Al-Hasakah, Sirija;
                                    Spol: muški

                                    Bivši državni ministar.
                                    Kao bivši ministar u vladi suodgovoran je za nasilnu represiju sirijskog režima nad civilnim stanovništvom.

                                    6.11.2020.”


title: Provedbena uredba Komisije (EU) 2020/449 оd 25. ožujka 2020. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  27.3.2020

                  HR

                  Službeni list Europske unije

                  L 94/11

         PROVEDBENA UREDBA KOMISIJE (EU) 2020/449
         оd 25. ožujka 2020.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EEZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. ožujka 2020.

                  Za Komisiju,

                  u ime predsjednice,

               María Ángeles BENÍTEZ SALAS

                  Vršiteljica dužnosti glavnog direktora

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 129 ,1

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 221,8
                                 198,3
                                 267,8
                                 222,3

                                 24
                                 31
                                 10
                                 23

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 310,6

                                 0

                                 BR

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).”


title: Provedbena uredba Komisije (EU) 2020/477 оd 31. ožujka 2020. o izmjeni Provedbene uredbe Komisije (EU) 2020/39 o uvođenju konačne antidampinške pristojbe na uvoz peroksisulfata (persulfata) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća

text:
                  1.4.2020

                  HR

                  Službeni list Europske unije

                  L 100/25

         PROVEDBENA UREDBA KOMISIJE (EU) 2020/477
         оd 31. ožujka 2020.
         o izmjeni Provedbene uredbe Komisije (EU) 2020/39 o uvođenju konačne antidampinške pristojbe na uvoz peroksisulfata (persulfata) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 13. stavak 3. i članak 14. stavak 5.
         budući da:
         1.   Postupak

         1.1.   Postojeće mjere

                     (1)

                     Vijeće je 11. listopada 2007. Uredbom (EZ) br. 1184/2007 (2) uvelo konačnu antidampinšku pristojbu na uvoz peroksisulfata podrijetlom iz, među ostalim, Narodne Republike Kine („početne mjere”). Tretman tržišnoga gospodarstva (MET) odobren je dvama društvima. Za jedno društvo određena je pojedinačna antidampinška pristojba od 24,5 %. Za drugo društvo, ABC Chemicals (Shanghai) Co., Ltd. (dalje u tekstu: „ABC Shanghai”), nije utvrđen damping i stoga je za njega određena pojedinačna antidampinška pristojba od 0 %. Na sva druga društva primjenjuje se stopa antidampinške pristojbe od 71,8 %. Ispitni postupak koji je doveo do početnih mjera dalje se u tekstu naziva „početni ispitni postupak”.

                     (2)

                     Vijeće je 17. prosinca 2013. nakon revizije zbog predstojećeg isteka mjera produljilo antidampinške mjere protiv uvoza iz Narodne Republike Kine („NRK”) Uredbom Vijeća (EU) br. 1343/2013 („proširene mjere”) (3).

                     (3)

                     Komisija je 17. prosinca 2018., nakon objave obavijesti o skorom isteku mjere na snazi (4), u obavijesti u Službenom listu Europske unije (5) („Obavijest o pokretanju postupka”) najavila pokretanje druge revizije zbog predstojećeg isteka mjera u skladu s člankom 11. stavkom 2. osnovne uredbe.

                     (4)

                     Komisija je 17. siječnja 2020. nakon druge revizije zbog predstojećeg isteka mjera Provedbenom uredbom Komisije (EU) 2020/39 (6) zadržala početne mjere. Dalje u tekstu te se mjere nazivaju „mjere koje su trenutačno na snazi”.

               1.2.   Pokretanje postupka po službenoj dužnosti

                     (5)

                     Komisija je u prvoj polovini 2019. analizirala raspoložive dokaze o strukturi i kanalima prodaje peroksisulfata nakon uvođenja početnih mjera. Statistički podaci o uvozu pokazali su promjenu strukture trgovine nakon uvođenja konačne antidampinške pristojbe za predmetni proizvod. Ti su podaci pokazali i da kineski uvoz sada uglavnom ulazi u Uniju pod dodatnom oznakom TARIC za proizvode koje proizvodi društvo ABC Shanghai te ne podliježe antidampinškim pristojbama. Međutim, dokazi kojima je raspolagala Komisija pokazali su da društvo ABC Shanghai više ne proizvodi peroksisulfate, stoga se čini da su promjene u strukturi trgovine posljedica preusmjeravanja izvoza. Činilo se da nema valjanog uzroka ili ekonomske opravdanosti za to preusmjeravanje izvoza osim pristojbe od 0 % koja se trenutačno primjenjuje na društvo ABC Shanghai.

                     (6)

                     Nadalje, Komisija je raspolagala dostatnim dokazima o tome da se korektivni učinci postojećih antidampinških mjera koje se primjenjuju na peroksisulfate umanjuju i u pogledu količina i u pogledu cijena.

                     (7)

                     Naposljetku, Komisija je raspolagala dostatnim dokazima o tome da su cijene izvoza peroksisulfata društva ABC Shanghai tada bile dampinške u odnosu na prethodno utvrđenu uobičajenu vrijednost.

                     (8)

                     Stoga, nakon što je obavijestila države članice, Komisija je na vlastitu inicijativu odlučila pokrenuti ispitni postupak u skladu s člankom 13. osnovne uredbe zbog mogućnosti da društvo ABC Shanghai izbjegava antidampinške mjere koje su trenutačno na snazi te kako bi uvela obvezu evidentiranja uvoza peroksisulfata od društva ABC Shanghai. Pokretanje ispitnog postupka najavljeno je 26. rujna 2019. objavom Provedbene uredbe u Službenom listu Europske unije („Uredba o pokretanju postupka”) (7).

               1.3.   Ispitni postupak

                     (9)

                     Komisija je o pokretanju ispitnog postupka obavijestila tijela Narodne Republike Kine („NRK”), društvo ABC Shanghai i industriju Unije. Zainteresiranim stranama dana je mogućnost da izraze svoja stajališta u pisanom obliku te da zatraže saslušanje.

                     (10)

                     K tome, Komisija je od društva ABC Shanghai izričito zatražila da obavijesti Komisiju želi li surađivati u postupku i ispuniti upitnik. Društvo ABC Shanghai 8. listopada 2019. potvrdilo je da će surađivati s Komisijom kako bi dokazalo da su njegova praksa i struktura prodaje ekonomski i pravno opravdani. Stoga mu je 9. listopada 2019. poslan upitnik.

                     (11)

                     Komisija je 19. studenoga 2019. primila odgovore na upitnik od društva ABC Shanghai i njegovih dvaju povezanih društava, tj. Siancity Xiamen Co., Ltd („Siancity”) i Fujian Hongguan Chemical Corp („Hongguan”).

                     (12)

                     Komisija je 28. siječnja 2020. obavijestila sve zainteresirane strane o ključnim činjenicama i razmatranjima na temelju kojih namjerava društvu ABC Shanghai odrediti stopu preostale pristojbe od 71,8 %. Svim je stranama odobreno razdoblje unutar kojeg su mogle podnijeti primjedbe na objavu.

                     (13)

                     Društvo ABC Shanghai iznijelo je 12. veljače 2020. primjedbe na objavu Komisije. Te su primjedbe analizirane i prema potrebi uzete u obzir. Nijedna druga zainteresirana strana nije dostavila primjedbe na objavu Komisije.

               1.4.   Razdoblje izvješćivanja i razdoblje ispitnog postupka

                     (14)

                     Razdoblje ispitnog postupka trajalo je od 1. siječnja 2016. do 30. lipnja 2019. („razdoblje ispitnog postupka”). Za razdoblje ispitnog postupka prikupljeni su podaci kako bi se, među ostalim, ispitala navodna promjena u strukturi trgovine te praksa, obrada ili rad na kojima se ona temelji. U razdoblju od 1. srpnja 2018. do 30. lipnja 2019. („razdoblje izvješćivanja”) zatraženi su podrobniji podaci radi ispitivanja mogućeg umanjivanja korektivnih učinaka mjera na snazi i postojanja dampinga.

               2.   Rezultati ispitnog postupka

         2.1.   Opće napomene

                     (15)

                     Komisija je u skladu s člankom 13. stavkom 1. osnovne uredbe analizirala i. je li došlo do promjene u strukturi trgovine u pogledu pojedinačnih proizvođača izvoznika iz NRK-a; ii. je li ta promjena proizašla iz prakse, obrade ili rada za koje nije bilo dostatnog valjanog uzroka ili ekonomske opravdanosti osim uvođenja pristojbe; iii. ima li dokaza o šteti ili o tome da su korektivni učinci pristojbe umanjivani u pogledu cijena i/ili količina proizvoda iz ispitnog postupka; te iv. ima li dokaza o dampingu u odnosu na uobičajenu vrijednost koja je ranije utvrđena za istovjetni proizvod.

               2.2.   Predmetni proizvod i proizvod iz ispitnog postupka

                     (16)

                     Predmetni proizvod jesu peroksisulfati (persulfati), uključujući kalijev peroksimonosulfat sulfat, trenutačno razvrstani u oznake KN 2833 40 00 i ex 2842 90 80 (oznaka TARIC 2842908020) i podrijetlom iz Narodne Republike Kine („predmetni proizvod”).

                     (17)

                     Peroksisulfati se upotrebljavaju kao inicijatori ili kao oksidansi u brojnim procesima. Primjerice, upotrebljavaju se kao inicijator polimerizacije u proizvodnji polimera, kao sredstvo za jetkanje u proizvodnji tiskanih pločica ili kao sredstvo za izbjeljivanje u kozmetičkim proizvodima za kosu.

                     (18)

                     Proizvod iz ovog ispitnog postupka istovjetan je proizvodu iz uvodne izjave 16., trenutačno je razvrstan u iste oznake kao predmetni proizvod i uvozi se pod dodatnom oznakom TARIC A820 („proizvod iz predmetnog postupka”).

               2.3.   Detaljni nalazi ispitnog postupka

         2.3.1.   Informacije primljene od nacionalnih carinskih tijela

                     (19)

                     Komisiju su 14. lipnja 2019. njemačka carinska tijela obavijestila da su računi društva Siancity, trgovca povezanog s društvom ABC Shanghai, sustavno sadržavali izjavu kojom se potvrđuje da je uvezene peroksisulfate proizvelo društvo ABC Shanghai i da su stoga pošiljke ocarinjene za puštanje u slobodan promet u Njemačkoj pod dodatnom oznakom TARIC A820 (8).

                     (20)

                     Komisiju su 2. rujna 2019. francuska carinska tijela obavijestila da je račun od 3. lipnja 2019. koji je poslalo društvo Siancity sadržavao izjavu kojom se potvrđuje da je uvezene peroksisulfate proizvelo društvo ABC Shanghai.

               2.3.2.   Odgovor na upitnik dostavljen od društva ABC Shanghai i njegovih povezanih društava Siancity i Hongguan

                     (21)

                     Kako je navedeno u uvodnoj izjavi 11., Komisija je 19. studenoga 2019. zaprimila odgovore na upitnik od društva ABC Shanghai i njegovih dvaju povezanih društava, tj. Siancity i Hongguan (dalje u tekstu „grupa ABC” i/ili „društvo ABC Shanghai i njegova povezana društva”). Grupa ABC istog je dana dostavila i podrobnije objašnjenje s nekoliko detaljnih preliminarnih primjedbi o pokretanju predmetnog postupka za sprečavanje izbjegavanja mjera.

                     (22)

                     Glavni elementi izjava iznesenih u tim dokumentima mogu se sažeti kako slijedi:

                                 —

                                 Prije 2017. i tijekom te godine društvo ABC Shanghai, koje se nalazi u Šangaju, proizvodilo je predmetni proizvod.

                                 —

                                 U veljači 2017. jedan od dioničara društva ABC Shanghai stekao je 20 % udjela u društvu Hongguan doprinosom u gotovini i u obliku proizvodnih postrojenja društva ABC Shanghai. Sjedište društva Hongguan nalazi se u pokrajini Fujian, koja je od Šangaja udaljena oko 900 km. Otad su društva ABC Shanghai i Hongguan povezana društva. Potonje je osnovano u studenome 2009. te je u prosincu 2016. restrukturirano u dioničko društvo.

                                 —

                                 Zbog niza propisa i izmjena zakona o zaštiti okoliša, uključujući propis o premještanju društava za proizvodnju opasnih kemikalija smještenih na urbanim i stambenim područjima, većinski dioničar društva ABC Shanghai bio je prisiljen obustaviti proizvodnju u svojim poslovnim prostorima u Šangaju. Proizvodnju je prebacio na svoje povezano društvo Hongguan koje se nalazi u pokrajini Fujian. Društvo ABC Shanghai je „službeno” obustavilo proizvodnju 31. prosinca 2017. i od 1. siječnja 2018. postalo trgovačko društvo.

                                 —

                                 Društvo ABC Shanghai premjestilo je 2018. sva proizvodna postrojenja iz svojih poslovnih prostora u Šangaju u poslovne prostore povezanog društva Hongguan (9). Od 2018. (10) društvo Hongguan proizvodi i prodaje peroksisulfate društvu ABC Shanghai, koje ih pak prodaje svojim kupcima, među njima i svojem povezanom društvu Siancity, koje proizvod iz ispitnog postupka izvozi na tržište Unije.

                                 —

                                 Svojom odlukom i postupanjem društvo ABC Shanghai navodno nije htjelo izbjeći mjere na snazi.

               2.3.3.   Analiza dokumenata koje su dostavili društvo ABC Shanghai i njegova povezana društva

                     (23)

                     Društvo ABC Shanghai bio je pravni subjekt posebno naveden kao proizvođač izvoznik u svim uredbama o uvođenju antidampinških pristojbi na peroksisulfate podrijetlom iz NRK-a. Na njega se primjenjuje stopa antidampinške pristojbe od 0 % koja se primjenjuje na uvoz pod dodatnom oznakom TARIC A820 tog društva (11).

                     (24)

                     Nadalje, početnim ispitnim postupkom i dvjema uredbama o reviziji zbog predstojećeg isteka mjera iz uvodnih izjava 1., 2. i 4. utvrđeno je da je uvjet za primjenu svake pojedinačne stope pristojbe, uključujući stopu pristojbe od 0 % za društvo ABC Shanghai, podnošenje valjanog trgovačkog računa s izjavom da je predmetni proizvod proizvelo društvo (naziv društva i adresa) (dodatna oznaka TARIC).

                     (25)

                     Nakon pokretanja predmetnog ispitnog postupka za sprečavanje izbjegavanja mjera društvo ABC Shanghai 19. studenoga 2019. prvi je put obavijestilo Komisiju da ono više ne proizvodi proizvod iz ispitnog postupka jer je njegovu proizvodnju obustavilo krajem 2017. Unatoč tome, kako je navedeno u uvodnoj izjavi 39. i na temelju izjava iz uvodne izjave 40., društvo ABC Shanghai i dalje je izvozilo najmanje 85 % ukupnog obujma kineskog uvoza proizvoda iz ispitnog postupka u 2018. odnosno tijekom razdoblja izvješćivanja.

                     (26)

                     Osim toga, društvo Siancity je 19. studenoga 2019. u okviru odgovora na upitnik dostavilo tri računa izdana 2018. uvoznicima iz Unije. Ta tri računa sadržavaju izjavu da je pravni subjekt društvo ABC Shanghai s dodatnom oznakom TARIC A820, na koje se primjenjuje stopa pristojbe od 0 %, bio proizvođač proizvoda iz ispitnog postupka navedenog na računu, tj. peroksisulfata.

                     (27)

                     Izjave iz tih triju računa, koje su dovele do primjene stope antidampinške pristojbe od 0 %, bile su netočne. Kako je navedeno u uvodnoj izjavi 22., društvo ABC Shanghai „službeno” je obustavilo proizvodnju krajem 2017. Stoga ono nije bilo proizvođač peroksisulfata iz ta tri računa. Taj je uvoz trebao biti prijavljen pod dodatnom oznakom TARIC „svih ostalih društava” i na njega se trebala primjenjivati stopa antidampinške pristojbe od 71,8 %, odnosno stopa antidampinške pristojbe koja se primjenjuje na sva ostala društva za koje nije utvrđena pojedinačna stopa antidampinške pristojbe.

                     (28)

                     Na temelju prethodno navedenog Komisija je zaključila da su društvo ABC Shanghai i njegova povezana društva namjerno prikrila činjenicu da pravni subjekt ABC Shanghai od 2018. više ne proizvodi proizvod iz ispitnog postupka te druge značajne promjene u strukturi grupe u cilju daljnjeg ostvarivanja koristi od pojedinačne stope antidampinške pristojbe društva ABC Shanghai od 0 % na uvoz proizvoda koji proizvodi njegovo povezano društvo Hongguan. To je praksa „preusmjeravanja” jer se pojedinačna stopa pristojbe od 0 % koja se primjenjuje na društvo ABC Shanghai upotrebljava za „preusmjeravanje” proizvoda koje proizvodi drugo društvo u Uniju, a da se pritom ne plaća stopa pristojbe koja se na te proizvode inače primjenjuje.

                     (29)

                     Društvo ABC Shanghai i njegova povezana društva nisu dostavila dokaze koji bi potvrdili da je za tu praksu postojao bilo kakav valjani uzrok ili ekonomska opravdanost osim mogućnosti izbjegavanja naplate antidampinških pristojbi na izvoz u Uniju peroksisulfata koje proizvodi Hongguan.

                     (30)

                     Nakon objave društvo ABC Shanghai ponovilo je da je „takva promjena isključivo uzrokovana i vođena zahtjevima u pogledu zaštite okoliša, zbog kojih je društvo ABC Shanghai moralo premjestiti sva proizvodna postrojenja na drugu lokaciju izvan Šangaja”. Stoga je ono odluku o premještanju donijelo kako bi nastavilo trgovinske aktivnosti, a ne kako bi izbjeglo pristojbe. Navelo je i da društvom ABC Shanghai upravlja fizička osoba koja nije bila upoznata s antidampinškim zakonom, izbjegavanjem mjera ili obvezama izvješćivanja Komisije.

                     (31)

                     Komisija je te argumente odbacila.

                     (32)

                     Prvo, promjena do koje je došlo 2018. ne može se smatrati pukim premještanjem. Društvo ABC Shanghai bilo je pravni subjekt izričito naveden kao proizvođač izvoznik u Uredbi o uvođenju antidampinških pristojbi na peroksisulfate podrijetlom iz NRK-a. Jedan od dioničara društva ABC Shanghai kupio je 2017. dionice postojećeg društva (Hongguan) koje je već proizvodilo predmetni proizvod. Proizvodna oprema društva ABC Shanghai premještena je početkom 2018. u taj drugi pravni subjekt (Hongguan). Stoga je društvo Hongguan postalo proizvođač proizvoda iz ispitnog postupka, a društvo ABC Shanghai trgovac.

                     (33)

                     Drugo, društvu ABC Shanghai odobren je tretman tržišnoga gospodarstva („MET”). Odobravanje takvog tretmana uvelike je ovisilo o gospodarskom stanju proizvodnog postrojenja pravnog subjekta u Šangaju. Ne može se ni pretpostaviti ni dokazati da u tvornici društva Hongguan u pokrajini Fujian postoje isti uvjeti. Stoga se ne može smatrati da je društvo Hongguan preuzelo stopu pristojbe društva ABC Shanghai, koja je proizašla iz nalaza na kojem se temelji MET.

                     (34)

                     Treće, uvjet za primjenu njegove pojedinačne stope pristojbe bilo je podnošenje valjanog trgovačkog računa s izjavom da je predmetni proizvod proizveo pravni subjekt ABC Shanghai. Međutim, na uvoznoj dokumentaciji dostavljenoj carinskim tijelima u EU-u pravni subjekt ABC Shanghai i dalje je naveden kao proizvođač proizvoda iz ispitnog postupka premda od početka 2018. nije bio pravni subjekt koji je stvarno proizvodio robu. Stoga je stopa pristojbe koja se primjenjuje na robu koju je proizvelo društvo ABC Shanghai pogrešno primijenjena na uvoz robe koju je zapravo proizveo drugi pravni subjekt i na koju se trebala primjenjivati viša stopa pristojbe.

                     (35)

                     Četvrto, u pogledu argumenta da fizička osoba koja vodi poslovanje društva ABC Shanghai nije bila upoznata s antidampinškim zakonom, Komisija je podsjetila na to da namjera nije pravni uvjet za utvrđivanje postojanja izbjegavanja mjera u skladu s člankom 13. stavkom 1. osnovne uredbe. U svakom slučaju, čini se da se na temelju opetovanih izjava koje je društvo Siancity podnijelo carinskim tijelima EU-a, u kojima se navodi da je društvo ABC Shanghai proizvođač izvoznik, može zaključiti da je postojala upućenosti u to da samo društvo ABC Shanghai može ostvariti korist od pristojbe od 0 %. Na nadležnom je tijelu EU-a da istraži je li s obzirom na izjave na računima grupe ABC došlo do carinske prijevare.

                     (36)

                     Komisija je stoga ostala pri nalazu da društvo ABC Shanghai i njegova povezana društva nisu dostavila dokaze koji bi potvrdili da je za deklariranje društva ABC Shangai kao proizvođača uvezenog predmetnog proizvoda postojao bilo kakav valjani uzrok ili ekonomska opravdanost osim izbjegavanja naplate više stope antidampinške pristojbe na njegov izvoz peroksisulfata u Uniju.

               2.4.   Promjena strukture trgovine

         2.4.1.   Obujam uvoza iz Kine

                     (37)

                     Podaci o društvu dostupni su u bazi podataka uspostavljenoj u skladu s člankom 14. stavkom 6. osnovne uredbe („baza podataka iz članka 14. stavka 6.”). U toj bazi podataka prikupljaju se, među ostalim, podaci koje države članice dostavljaju Komisiji svakog mjeseca o uvozu proizvoda na koje se primjenjuju antidampinške mjere, koji sadržavaju i dodatne oznake TARIC za predmetno društvo. Stoga je za potrebe ovog ispitnog postupka Komisija upotrijebila podatke iz baze podataka iz članka 14. stavka 6. kako bi usporedbom proizvođača izvoznika s različitom razinom pristojbi utvrdila promjene u strukturi trgovine. Ti su podaci u skladu s neprovjerenim podacima primljenima u okviru odgovora na upitnik 19. studenoga 2019. (vidjeti uvodnu izjavu 11.).

                     (38)

                     Obujam uvoza proizvoda iz ispitnog postupka činio je više od 85 % ukupnog obujma kineskog uvoza predmetnog proizvoda u Uniju tijekom razdoblja ispitnog postupka, uključujući razdoblje izvješćivanja, kako je prijavljeno u bazi podataka iz članka 14. stavka 6.

               2.4.2   Promjena strukture trgovine u Kini

                     (39)

                     U tablici 1. u nastavku prikazan je obujam uvoza predmetnog proizvoda u rasponima (koji nisu povjerljivi) iz NRK-a u Uniju od 1. siječnja 2016. do kraja razdoblja izvješćivanja.

                        Tablica 1.

                        Ukupan obujam uvoza iz NRK-a (u tonama, rasponima) u Uniju

                                 2016

                                 2017

                                 2018

                                 Razdoblje izvješćivanja

                                 OBUJAM UVOZA

                                 2 300  –
                                 3 000

                                 3 600  –
                                 4 200

                                 4 200  –
                                 4 800

                                 4 000 -
                                 4 800

                                    Izvor: baza podataka iz članka 14. stavka 6.

                     (40)

                     Obujam ukupnog uvoza iz NRK-a sustavno se povećavao od 2016. do 2018. K tome, unatoč malom smanjenju obujma uvoza tijekom razdoblja izvješćivanja u usporedbi s 2018., te su vrijednosti i dalje znatno više od onih zabilježenih 2016. i 2017. Kako je navedeno u uvodnoj izjavi 38., obujam uvoza proizvoda iz ispitnog postupka činio je više od 85 % ukupnog obujma kineskog uvoza predmetnog proizvoda u Uniju tijekom razdoblja ispitnog postupka.

                     (41)

                     Kako je objašnjeno u odjeljcima 2.3.2. i 2.3.3., proizvođač izvoznik ABC Shanghai obustavio je proizvodnju krajem 2017. i od 2018. postao trgovac. Nadalje, njegovo povezano društvo Hongguan postalo je početkom 2018. proizvođač proizvoda iz predmetnog postupka.

                     (42)

                     Unatoč tome, uvoz proizvoda iz ispitnog postupka u Uniju pripisan pravnom subjektu ABC Shanghai nastavio se tijekom 2018. i razdoblja izvješćivanja nakon što je to društvo obustavilo proizvodnju. Obujam uvoza tijekom 2018. i razdoblja izvješćivanja pod tom dodatnom oznakom TARIC (A820) bio je viši nego 2016. i 2017., kada je društvo ABC Shanghai još uvijek bilo proizvođač peroksisulfata uvezenih u Uniju. Istodobno se uvoz pod dodatnom oznakom TARIC za „sve ostale proizvođače” A999 smanjio tijekom razdoblja ispitnog postupka.

                     (43)

                     Nakon objave društvo ABC Shanghai tvrdilo je da je promjena strukture i prodaje legitimno opravdana na temelju uvedenih pravila o okolišu te da je premještanje bilo jedina opcija.

                     (44)

                     Komisija je odbacila tu tvrdnju. Kako je prethodno objašnjeno u uvodnoj izjavi 32., događaji iz 2018. ne mogu se smatrati jednostavnim premještanjem proizvodnih postrojenja, već promjenom korporativne strukture nakon koje je drugi pravni subjekt proizvodio proizvod iz ispitnog postupka. Osim toga, u početnom ispitnom postupku za pravni subjekt ABC Shanghai utvrđena je stopa pristojbe od 0 %, koja se temeljila na tretmanu tržišnog gospodarstva samo za taj subjekt (vidjeti uvodnu izjavu 33.). Stoga je društvo ABC Shanghai o toj promjeni trebalo obavijestiti Komisiju kako bi ispitala moguće posljedice te promjene na primjenu antidampinških mjera na uvoz proizvoda iz ispitnog postupka koji proizvodi novo društvo. Međutim, društvo ABC Shanghai odlučilo je to ne učiniti.

               2.4.3.   Priroda prakse izbjegavanja mjera u Kini

                     (45)

                     U članku 13. stavku 1. osnovne uredbe zahtijeva se da promjena strukture trgovine proizlazi iz prakse, obrade ili rada za koje nema dostatnog valjanog uzroka ili ekonomske opravdanosti osim uvođenja pristojbe. Praksa, obrada ili rad među ostalim uključuje reorganizaciju strukture i kanala prodaje u zemlji na koju se primjenjuju mjere od strane izvoznikâ ili proizvođačâ kako bi se njihovi proizvodi izvozili u Uniju putem proizvođača koji ostvaruju korist od pojedinačne pristojbe koja je niža od one koja se primjenjuje na proizvode proizvođačâ.

                     (46)

                     Kako je objašnjeno u odjeljku 2.3., Komisija je utvrdila da su društvo ABC Shanghai i njegova povezana društva preusmjeravanjem provodila izbjegavanje mjera. Iako društvo Hongguan nije imalo svoju dodatnu oznaku, od 2018. počelo je izvoziti velike količine predmetnog proizvoda u Uniju pod dodatnom oznakom TARIC društva ABC Shanghai.

                     (47)

                     Prema bazi podataka iz članka 14. stavka 6. obujam uvoza u Uniju pod dodatnom oznakom TARIC društva ABC Shanghai (A820) čini više od 85 % ukupnog obujma uvoza u Uniju tijekom 2018. i razdoblja izvješćivanja. Međutim, pravni subjekt koji je proizveo taj obujam uvoza nije bio ABC Shanghai, već Hongguan.

                     (48)

                     Te promjene trgovinskih tokova u Uniju čine promjenu strukture trgovine između povezanih društava Hongguan (proizvođač proizvoda iz ispitnog postupka od 2018.) i ABC Shanghai (proizvođač proizvoda iz ispitnog postupka od kraja 2017.) u zemlji na koju se primjenjuju mjere i Unije, a koja proizlazi iz prakse, obrade ili rada za koje u ispitnom postupku nije otkriven nikakav valjan uzrok ili ekonomska opravdanost osim izbjegavanja preostale ili više pristojbe koja je na snazi za peroksisulfate podrijetlom iz NRK-a.

                     (49)

                     S obzirom na prethodna razmatranja, Komisija je utvrdila da su se prakse preusmjeravanja proizvoda iz ispitnog postupka provodile.

               2.5.   Nedostatan valjani uzrok ili ekonomska opravdanost osim uvođenja antidampinške pristojbe

                     (50)

                     Kako je objašnjeno u uvodnim izjavama 28. i 29., ispitnim postupkom nije otkriven nikakav valjan uzrok ili ekonomska opravdanost za prakse preusmjeravanja koje su provodile stranke, osim izbjegavanja više pristojbe koja je na snazi za Hongguanov uvoz peroksisulfata podrijetlom iz NRK-a.

               2.6.   Dokazi o dampingu

                     (51)

                     Komisija je u skladu s člankom 13. stavkom 1. osnovne uredbe ispitala postoje li dokazi o dampingu u odnosu na uobičajenu vrijednost koja je prethodno utvrđena za predmetni proizvod.

                     (52)

                     Kako bi utvrdila uobičajenu vrijednost, Komisija je odlučila upotrijebiti podatke iz zadnjeg ispitnog postupka koji je doveo do mjera koje su trenutačno na snazi, odnosno uobičajenu vrijednost franko tvornica po vrsti proizvoda utvrđenu u odjeljku 3.1.4. Provedbene uredbe (EU) 2020/39.

                     (53)

                     Izvozna cijena po vrsti proizvoda temeljila se na podacima koje je dostavilo društvo Siancity, povezani trgovac iz grupe ABC, a koji su navedeni u odgovoru na upitnik primljen 19. studenoga 2019. Te su izvozne cijene prilagođene na vrijednost franko tvornica,

                     (54)

                     a zatim je prosječna uobičajena vrijednost po vrsti proizvoda uspoređena s ponderiranim prosječnim izvoznim cijenama po vrsti proizvoda tijekom razdoblja izvješćivanja.

                     (55)

                     Budući da su te izvozne cijene za sve vrste proizvoda bile ispod uobičajene vrijednosti za te vrste proizvoda, za proizvod iz ispitnog postupka potvrđeno je postojanje dampinga.

               2.7.   Umanjivanje korektivnog učinka antidampinške pristojbe

                     (56)

                     Konačno, u skladu s člankom 13. stavkom 1. osnovne uredbe Komisija je ispitala je li uvoz proizvoda iz ispitnog postupka umanjio korektivne učinke mjera koje su trenutačno na snazi u pogledu količina i cijena.

                     (57)

                     U uvodnoj izjavi 109. Provedbene uredbe (EU) 2020/39 Komisija je utvrdila da je potrošnja u Uniji iznosila od 37 000 do 43 000 tona tijekom razdoblja ispitnog postupka revizije zbog predstojećeg isteka mjera (od 1. listopada 2017. do 30. rujna 2018.) i to su najnoviji podaci o potrošnji u Uniji kojima Komisija raspolaže. Tržišni udio uvoza pod dodatnom oznakom TARIC A820 predmetnog društva tijekom razdoblja izvješćivanja prema bazi podataka iz članka 14. stavka 6. iznosi više od 10 % ukupnog tržišta Unije, što je znatan udio tržišta.

                     (58)

                     Kad je riječ o cijenama, prosječna neštetna cijena nije utvrđena u zadnjem ispitnom postupku koji je doveo do mjera koje su trenutačno na snazi. Stoga Komisija smatra da je primjereno upotrijebiti prosječan trošak proizvodnje industrije Unije jer je taj trošak niži od prosječne neštetne cijene. Prosječan trošak proizvodnje industrije Unije, kako je utvrđen u zadnjem ispitnom postupku koji je doveo do mjera koje su trenutačno na snazi, uspoređen je s ponderiranim prosječnim cijenama CIF grupe ABC za koju je utvrđeno da je zaobilazila mjere tijekom razdoblja izvješćivanja ovog ispitnog postupka kako je prijavljeno u bazi podataka iz članka 14. stavka 6.

                     (59)

                     Budući da su cijene CIF bile ispod prosječnog troška proizvodnje industrije Unije, uvozom kojim su se izbjegavale mjere umanjivali su se korektivni učinci pristojbe u pogledu cijena.

                     (60)

                     Komisija je stoga zaključila da su se prethodno opisanim praksama preusmjeravanja umanjivali korektivni učinci mjera koje su trenutačno na snazi i u pogledu količina i u pogledu cijena.

               3.   Mjere

                     (61)

                     S obzirom na navedeno, Komisija je zaključila da se konačna antidampinška pristojba koja je uvedena na uvoz peroksisulfata podrijetlom iz NRK-a izbjegavala praksama preusmjeravanja preko društva ABC Shanghai, na koje se primjenjuje stopa antidampinške pristojbe od 0 %.

                     (62)

                     U skladu s člankom 13. stavkom 1. drugim podstavkom osnovne uredbe antidampinška pristojba na uvoz predmetnog proizvoda podrijetlom iz NRK-a koja se primjenjuje na „sva ostala društva” trebala bi se stoga proširiti na uvoz istog proizvoda za koji je deklarirano da ga proizvodi društvo ABC Shanghai (tj. „proizvod iz predmetnog postupka”) jer ga zapravo proizvodi društvo Hongguan, na koje se ne primjenjuje nijedna pojedinačna pristojba (već stopa pristojbe koja se primjenjuje na „sva ostala društva”).

                     (63)

                     Člankom 13. stavkom 3. i člankom 14. stavkom 5. osnovne uredbe utvrđeno je da bi se sve proširene mjere trebale primjenjivati na uvoz koji je pri ulasku u Uniju evidentiran kako je utvrđeno Uredbom o pokretanju postupka. Stoga bi trebalo naplatiti pristojbe na evidentirani uvoz peroksisulfata podrijetlom iz NRK-a koji su uvezeni u Uniju pod dodatnom oznakom TARIC A820 tijekom razdoblja evidentiranja uvoza. Iznos antidampinških pristojbi koje je potrebno retroaktivno naplatiti trebao bi odgovarati preostaloj pristojbi od 71,8 %.

               4.   Objava

                     (64)

                     Komisija je obavijestila sve zainteresirane strane o ključnim činjenicama i razmatranjima koji su doveli do prethodno navedenih zaključaka te ih je pozvala da iznesu primjedbe. Usmene i pisane primjedbe koje su strane dostavile prema potrebi su uzete u obzir.

                     (65)

                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. osnovne uredbe,

               DONIJELA JE OVU UREDBU:

            Članak 1.

               1.   Konačna antidampinška pristojba od 71,8 % koja se primjenjuje na „sva ostala društva” uvedena člankom 1. stavkom 2. Provedbene uredbe (EU) 2020/39 na uvoz peroksisulfata (persulfata), uključujući kalijev peroksimonosulfat sulfat, trenutačno razvrstanih u oznake KN 2833 40 00 i ex 2842 90 80 (oznaka TARIC 2842908020) i podrijetlom iz Narodne Republike Kine, od 27. rujna 2019. proširuje se na uvoz za koji je deklarirano da ga je proizvelo društvo ABC Chemicals (Shanghai) Co., Ltd pod dodatnom oznakom TARIC A820. Zadržava se dodatna oznaka TARIC A820, kako je navedeno u članku 1. stavku 2. Provedbene uredbe (EU) 2020/39.

               2.   Tablica iz članka 1. stavka 2. Provedbene uredbe (EU) 2020/39 zamjenjuje se sljedećom tablicom:

                           Društvo

                           Pristojba (%)

                           Dodatna oznaka TARIC

                           ABC Chemicals (Shanghai) Co., Ltd, Shanghai

                           71,8

                           A820

                           United Initiators Shanghai Co., Ltd

                           24,5

                           A821

                           Sva ostala društva

                           71,8

                           A999

               3.   Pristojba proširena stavkom 1. ovog članka naplaćuje se na uvoz evidentiran u skladu s člankom 2. Provedbene uredbe (EU) 2019/1584 te člankom 13. stavkom 3. i člankom 14. stavkom 5. Uredbe (EU) 2016/1036 za društvo ABC Chemicals (Shanghai) Co., Ltd.

               4.   Iznos antidampinških pristojbi koji je potrebno retroaktivno naplatiti dobiva se primjenom antidampinške pristojbe od 71,8 % koja se primjenjuje na „sva ostala društva”. Osim ako je drukčije određeno, primjenjuju se važeće odredbe o carinama.

            Članak 2.
            Carinska tijela pozivaju se da obustave evidentiranje uvoza uvedeno u skladu s člankom 2. Provedbene uredbe (EU) 2019/1584.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21., kako je zadnje izmijenjena Uredbom (EU) 2018/825 Europskog parlamenta i Vijeća od 30. svibnja 2018. o izmjeni Uredbe (EU) 2016/1036 o zaštiti od dampinškog uvoza iz zemalja koje nisu članice Europske unije i Uredbe (EU) 2016/1037 o zaštiti od subvencioniranog uvoza iz zemalja koje nisu članice Europske unije (SL L 143, 7.6.2018., str. 1.).

            (2)  Uredba Vijeća (EZ) br. 1184/2007 o uvođenju konačne antidampinške pristojbe i konačnoj naplati privremene pristojbe uvedene na uvoz peroksisulfata (persulfata) podrijetlom iz Sjedinjenih Američkih Država, Narodne Republike Kine i Tajvana (SL L 265, 11.10.2007., str. 1.).

            (3)  Provedbena uredba Vijeća (EU) br. 1343/2013 o uvođenju konačne antidampinške pristojbe na uvoz peroksisulfata (persulfata) podrijetlom iz Narodne Republike Kine nakon revizije nakon isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 338, 17.12.2013., str. 11.).

            (4)  Obavijest o predstojećem isteku određenih antidampinških mjera (SL C 110, 23.3.2018., str. 29.).

            (5)  Obavijest o pokretanju revizije zbog predstojećeg isteka antidampinških mjera koje se primjenjuju na uvoz peroksisulfatâ (persulfatâ) podrijetlom iz Narodne Republike Kine (SL C 454, 17.12.2018., str. 7.).

            (6)  Provedbena uredba Komisije (EU) 2020/39 od 16. siječnja 2020. o uvođenju konačne antidampinške pristojbe na uvoz peroksisulfata (persulfata) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 (SL L 13, 17.1.2020., str. 18.).

            (7)  Provedbena uredba Komisije (EU) 2019/1584 o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 1343/2013 na uvoz peroksisulfata (persulfata) podrijetlom iz Narodne Republike Kine, te o uvjetovanju takvog uvoza evidentiranjem (SL L 246, 26.9.2019., str. 19.).

            (8)  E-poruka njemačkih carinskih tijela od 14. lipnja 2019. upućena Europskoj komisiji.

            (9)  U odgovoru na upitnik nije naveden točan datum.

            (10)  U odgovoru na upitnik nije naveden točan datum.

            (11)  Provedbena uredba Komisije (EU) 2020/39 od 16. siječnja 2020. o uvođenju konačne antidampinške pristojbe na uvoz peroksisulfata (persulfata) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 (SL L 13, 17.1.2020., str. 18.).


title: Provedbena uredba Komisije (EU) 2020/478 оd 1. travnja 2020. o ispravku Provedbene uredbe (EU) 2017/2470 o utvrđivanju Unijina popisa nove hrane (Tekst značajan za EGP)

text:
                  2.4.2020

                  HR

                  Službeni list Europske unije

                  L 102/1

         PROVEDBENA UREDBA KOMISIJE (EU) 2020/478
         оd 1. travnja 2020.
         o ispravku Provedbene uredbe (EU) 2017/2470 o utvrđivanju Unijina popisa nove hrane
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 8.,
         budući da:

                     (1)

                     U skladu s člankom 8. Uredbe (EU) 2015/2283 Komisija je do 1. siječnja 2018. trebala utvrditi Unijin popis nove hrane koja je odobrena ili za koju je podnesena obavijest na temelju Uredbe (EZ) br. 258/97 Europskog parlamenta i Vijeća (2).

                     (2)

                     Unijin popis nove hrane koja je odobrena ili za koju je podnesena obavijest na temelju Uredbe (EZ) br. 258/97 utvrđen je Provedbenom uredbom Komisije (EU) 2017/2470 (3).

                     (3)

                     Provedbenom uredbom Komisije (EU) 2018/1023 (4) ispravljena je Provedbena uredba (EU) 2017/2470 i zamijenjen prilog toj uredbi kako bi se dodao određeni broj vrsta nove hrane koje su odobrene ili za koje je podnesena obavijest, a koje nisu bile uvrštene na prvotni Unijin popis.

                     (4)

                     Nakon objave Provedbene uredbe (EU) 2017/2470 i Provedbene uredbe (EU) 2018/1023 subjekti u poslovanju s hranom uočili su dodatnu pogrešku u Prilogu Provedbenoj uredbi (EU) 2017/2470 i o tome obavijestili Komisiju.

                     (5)

                     Potrebno je unijeti ispravak kako bi se subjektima u poslovanju s hranom i nadležnim tijelima država članica osigurale jasnoća i pravna sigurnost, čime će se omogućiti pravilna provedba i upotreba Unijina popisa nove hrane.

                     (6)

                     Ulje od mikroalge Schizochytrium sp. (T18) odobreno je kao nova hrana postupkom obavješćivanja u skladu s člankom 5. Uredbe (EZ) br. 258/97. U specifikacijama ulja od mikroalge Schizochytrium sp. (T18) naveden je pogrešan kiselinski broj ≤ 0,5 mg KOH/g umjesto ispravne vrijednosti od ≤ 0,8 mg KOH/g. U Unijinu popisu nove hrane utvrđenom Provedbenom uredbom (EU) 2017/2470 navedena je ista pogrešna vrijednost.

                     (7)

                     Stoga bi u Tablici 2. Priloga Provedbenoj uredbi (EU) 2017/2470 trebalo na odgovarajući način ispraviti specifikacije ulja od mikroalge Schizochytrium sp. (T18) koje se odnose na kiselinski broj.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2017/2470 ispravlja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (3)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (4)  Provedbena uredba Komisije (EU) 2018/1023 оd 23. srpnja 2018. o ispravku Provedbene uredbe (EU) 2017/2470 o utvrđivanju Unijina popisa nove hrane (SL L 187, 24.7.2018., str. 1.).

            PRILOG
            U Tablici 2. (Specifikacije) u Prilogu Provedbenoj uredbi (EU) 2017/2470, unos za ulje od mikroalge Schizochytrium sp. (T18) zamjenjuje se sljedećim:

                           „Odobrena nova hrana

                           Specifikacija

                              Ulje od mikroalge Schizochytrium sp. (T18)

                           Kiselinski broj: ≤ 0,8 mg KOH/g
                           Peroksidni broj (PV): ≤ 5,0 meq/kg ulja
                           Vlaga i hlapljive tvari: ≤ 0,05 %
                           Neosapunjive tvari: ≤ 3,5 %
                           Transmasne kiseline: ≤ 2,0 %
                           Slobodne masne kiseline: ≤ 0,4 %
                           Sadržaj DHK-a: ≥ 35 %”


title: Provedbena uredba Komisije (EU) 2020/479 оd 1. travnja 2020. o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (Tekst značajan za EGP)

text:
                  2.4.2020

                  HR

                  Službeni list Europske unije

                  L 102/4

         PROVEDBENA UREDBA KOMISIJE (EU) 2020/479
         оd 1. travnja 2020.
         o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 38. točku (d),
         budući da:

                     (1)

                     Proizvodi koji se uvoze iz treće zemlje mogu se staviti na tržište Unije kao ekološki ako su obuhvaćeni potvrdom o inspekciji koju su izdala nadležna tijela, kontrolna tijela ili kontrolne ustanove priznate treće zemlje odnosno priznato kontrolno tijelo ili kontrolna ustanova.

                     (2)

                     Kako bi se osigurala sukladnost s člankom 33. stavkom 1. Uredbe (EZ) br. 834/2007 i sljedivost uvezenih proizvoda tijekom distribucije, uključujući transport iz trećih zemalja, Uredbom Komisije (EZ) br. 1235/2008 (2), kako je izmijenjena Provedbenom uredbom (EU) 2020/25 (3), propisano je da potvrdu o inspekciji izdaje relevantno kontrolno tijelo ili kontrolna ustanova prije nego što pošiljka napusti treću zemlju ili zemlju podrijetla. To kontrolno tijelo mora potpisati izjavu u polju 18. potvrde nakon što je provelo dokumentacijsku provjeru na temelju svih relevantnih dokumenata inspekcije uključujući, među ostalim, prijevozne isprave.

                     (3)

                     Čini se da u nekim slučajevima kompletne prijevozne isprave nisu na raspolaganju kontrolnom tijelu na vrijeme za uključivanje svih informacija o prijevozu u potvrdu o inspekciji prije nego što pošiljka napusti treću zemlju. Stoga je primjereno propisati da relevantno kontrolno tijelo ili kontrolna ustanova mora provjeriti informacije sadržane u dokumentima o prijevozu i uključiti ih u potvrdu o inspekciji u roku od najviše 10 dana od izdavanja potvrde o inspekciji, a u svakom slučaju prije nego što nadležna tijela države članice ovjere potvrdu o inspekciji.

                     (4)

                     Uredbu (EZ) br. 1235/2008 trebalo bi stoga na odgovarajući način izmijeniti.

                     (5)

                     Budući da su te izmjene neophodne za primjenu članka 13. Uredbe (EZ) br. 1235/2008 kako je izmijenjena Provedbenom uredbom (EU) 2020/25, ova Uredba trebala bi se primjenjivati retroaktivno od datuma stupanja na snagu Provedbene uredbe (EU) 2020/25.

                     (6)

                     Mjere predviđene ovom Uredbom u skladu su s mišljenjem Odbora za ekološku proizvodnju,

               DONIJELA JE OVU UREDBU:

            Članak 1.
            Izmjene Uredbe (EZ) br. 1235/2008
            Članak 13. Uredbe (EZ) br. 1235/2008 mijenja se kako slijedi:

                        (1)

                        u stavku 2. trećem podstavku dodaje se sljedeća rečenica:
                        „Ako tiskana i rukom potpisana potvrda o inspekciji u poljima 16. i 17. i u relevantnim rubrikama u polju 13. ne sadržava informacije u vezi s dokumentima o prijevozu, ili ako se te informacije razlikuju od onih dostupnih u sustavu TRACES, nadležna tijela relevantne države članice i prvi supotpisnik u svrhu verifikacije i ovjere potvrde o inspekciji uzimaju u obzir samo informacije dostupne u sustavu TRACES.”;

                        (2)

                        u stavku 4. prvi podstavak zamjenjuje se sljedećim:
                        „Kontrolno tijelo ili kontrolna ustanova koja izdaje potvrdu o inspekciji izdaje tu potvrdu o inspekciji i potpisuje izjavu u polju 18. potvrde tek nakon što je provela dokumentacijsku provjeru na temelju svih relevantnih dokumenata inspekcije, posebice uključujući proizvodni plan za dotični proizvod i komercijalne isprave, te, ako to nalaže procjena rizika, nakon što je provela fizičku provjeru pošiljke. Informacije u vezi s dokumentima o prijevozu u polju 13., posebice broj pakiranjâ i neto masa, te informacije u poljima 16. i 17. potvrde o inspekciji koje se odnose na prijevozna sredstva i dokumente o prijevozu uključuju se u potvrdu o inspekciji u roku od najviše 10 dana od izdavanja potvrde i, u svakom slučaju, prije nego što nadležna tijela države članice ovjere potvrdu o inspekciji.”

            Članak 2.
            Stupanje na snagu i primjena
            Ova Uredba stupa na snagu na dan objave u Službenom listu Europske unije.
            Primjenjuje se od 3. veljače 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 189, 20.7.2007., str. 1.

            (2)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).

            (3)  Provedbena uredba Komisije (EU) 2020/25 od 13. siječnja 2020. o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 8, 14.1.2020., str. 18.).


title: Provedbena uredba Komisije (EU) 2020/483 оd 1. travnja 2020. o 313. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  3.4.2020

                  HR

                  Službeni list Europske unije

                  L 103/1

         PROVEDBENA UREDBA KOMISIJE (EU) 2020/483
         оd 1. travnja 2020.
         o 313. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 24. ožujka 2020. izbrisati jedan unos s popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2020.

                  Za Komisiju,

                  u ime predsjednice,

                  Glavni direktor/Glavna direktorica

                  Glavna uprava za financijsku stabilnost, financijske usluge i uniju tržišta kapitala

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 sljedeći unos pod naslovom „Fizičke osobe” briše se:

               „Ibrahim Mohamed Khalil (alias (a) Khalil Ibrahim Jassem, (b) Khalil Ibrahim Mohammad, (c) Khalil Ibrahim Al Zafiri, (d) Khalil, (e) Khalil Ibrahim al-Zahiri). Datum rođenja: (a) 2.7.1975., (b) 2.5.1972., (c) 3.7.1975., (d) 1972., (e) 2.5.1975. Mjesto rođenja: (a) Dayr Az-Zawr, Sirija, (b) Bagdad, Irak, (c) Mosul, Irak. Državljanstvo: Sirijsko. Broj putovnice: T04338017. Adresa: Prihvatilište za izbjeglice Alte Ziegelei, 55128 Mainz, Njemačka. Fotografija i otisci prstiju dostupni za uvrštenje u posebnu objavu Interpola i Vijeća sigurnosti UN-a. Datum uvrštenja na popis u skladu s člankom 7.d stavkom 2. točkom (i): 6.12.2005.”